গ্রেপ্তার ও জামিনে মুক্তি  জয়পুরহাট থেকে পালিয়ে রাসেল চৌধুরী ওরফে হারুন-উর রশীদ আশুলিয়া সাভারে এসে আত্মগোপন করেন। এ খবর পৌঁছে যায় বাদী পক্ষের কাছে। বাদী মোশাররফ হোসেন তখন গ্রেপ্তারি পরোয়ানা নিয়ে হাজির হন আশুলিয়া থানায়। পুলিশ গ্রেপ্তার করে রাসেল চৌধুরীকে। তাকে জেলহাজতে পাঠানো হয়। তখনই প্রকাশ হয়ে পড়ে যে তিনি দুটি মামলায় সাজাপ্রাপ্ত ফেরারি আসামি। ওই  দুটি মামলায় তাকে ১৪ বছর কারাদণ্ড ও ৬০ হাজার টাকা জরিমানা করা হয়েছে। তখন ওই মামলায়ও তাকে গ্রেপ্তার দেখানো হয়। দীর্ঘ ৮ মাস জেলহাজত ভোগ করে হাইকোর্টের আপিল দায়েরের মাধ্যমে জামিনে মুক্তি পান রাসেল চৌধুরী। তবে এক্ষেত্রে তথ্য গোপন করা হয়েছে বলে অভিযোগ রয়েছে।